PRIJEDLOG

Na osnovu člana 13 stav 1 Zakona o komunalnim djelatnostima („Sl.list RCG”, br. 12/95), člana 2 stav 1 i 3 Odluke o javnim parkiralištima na području opštine Tivat (“Sl.list Crne Gore”, br. 26/14,15/15 i 28/16) i člana 31 stav 1 tačka 25 Statuta opštine Tivat („Sl.list RCG- opštinski propisi“, br. 40/04, 26/06 i „Sl.list Crne Gore-opštinski propisi“, br. 12/11, 21/11 i 3/13), Skupština opštine Tivat, na sjednici održanoj dana \_\_\_\_\_2017.godine, donijela je

O D L U K U

o povjeravanju upravljanja javnim prostorom za parkiranje vozila

Društvu sa ograničenom odgovornošću „Parking servis Tivat“

Član 1

Opština Tivat povjerava upravljanje javnim prostorom za parkiranje Društvu sa ograničenom odgovornošću „Parking servis Tivat“ i to:

1.Ulično parkiranje (crvena zona):

-Ul.Luke Tomanovića (22 parking mjesta)

-Ul.Njegoševa (26 parking mjesta)

-Ul.Palih Boraca (30 parking mjesta)

-Ul. Sremsko Karlovačka (38 parking mjesta)

-Ul.II Dalmatinske( 12 parking mjesta)

2. Ulično parkiranje( žuta zona):

- Ul.Karpoška (33 parking mjesta)

- Ul.Kalimanjska (27 parking mjesta)

- u obuhvatu prostora oivičenog ulicama Luke Tomanovića,Njegoševe i II

Dalmatinske (85 parking mjesta)

- u obihvatu prostora oivičenog ulicama II Dalmatinske ,Magistrale i Palih Boraca(96

Parking mjesta)

- u obuhvatu prostora oivičenog ulicama 21.Novembar,II Dalmatinske,Njegoševe i

Palih boraca (86 parking mjesta)

- u obuhvatu prostora između Doma kulture,zgrade Opštine i magistrale (33 parking mjesta)

3. Posebna parkirališta:

- parkiralište oivičeno ul.Arsenalskom i Istarskom(183 parking mjesta +4 Bus)

- parkiralište kod aerodroma „Tivat” (201 parking mjesto)

- parkiralište kod hotela”Palma” (37 parking mjesta)

- parking „Plavi horizonti” (81 parking mjesto)

- parkig na kat.parc.972/2 KO Tivat shodno Ugovoru br.0101-360-511/8-16

Od 28.03.2017g. (77 parking mjesta)

Upravljanje javnim parkiralištima podrazumijeva, korišćenje, održavanje, pružanje usluga i naplate naknade za korišćenje parking prostora.

Član 2

DOO „Parking servis Tivat“ se obavezuje da obavlja djelatnost upravljanja javnim parkiralištima iz člana 1 ove Odluke, kao djelatnost od javnog interesa u skladu sa Zakonom o komunalnim djelatnostima, Odlukom o javnim parkiralištima na području opštine Tivat i ovom Odlukom.

Član 3

DOO „Parking servis Tivat“ se obavezuje da javna parkirališta iz člana 1 ove Odluke koristi isključivo u svrhu javnog parkiranja, da ta parkirališta organizuje i održava sa pažnjom dobrog privrednika i u skladu sa standardima i propisima o bezbjednosti saobraćaja kao i drugim propisima iz ove oblasti.

DOO „Parking servis Tivat“ se obavezuje da donese akt o utvrđivanju visine naknade za parkiranje vozila (cjenovnik usluga) uz predhodnu saglasnost Skupštine opštine Tivat.

Član 4

Povjeravanje upravljanja javnim prostorom za parkiranje vozila vrši se na određeno vrijeme period od tri godine od stupanja ove odluke na snagu, odnosno od zaključenja ugovora o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini jedinice lokalne samouprave privrednom društvu DOO „Parking servis Tivat“ .

Nakon prestanka važenja ugovora zaključenog u smislu prethodnog stava ovog člana, shodno Zakonu o komunalnim djelatnostima („Sl.List CG”, br.55/16 i 74/16), sprovešće se postupak po javnom oglasu u skladu sa zakonom kojim se uređuju uslovi, način i postupak javnih nabavki, kada će privrednom društvu koje bude izabrano u tom postupku, ugovorom biti povjereno upravljanje prostorom za parkiranje vozila na području opštine Tivat.

Član 5

Nadzor nad sprovođenjem ove Odluke vrši organ lokalne uprave nadležan za komunalne djelatnosti.

Član 6

Ova Odluka stupa na snagu danom objavljivanja u „Službenom listu Crne Gore-opštinski propisi“.

Broj: \_\_\_\_\_\_\_\_\_\_\_\_

Tivat, \_\_\_\_\_\_\_\_\_2017.godine

SKUPŠTINA OPŠTINE TIVAT

PREDSJEDNIK

Ivan Novosel

O B R A Z L O Ž E NJ E

PRAVNI OSNOV I RAZLOZI ZA DONOŠENJE

Pravni osnov za donošenje ove Odluke sadržan je u članu13 stav 1 Zakona o komunalnim djelatnostima („Sl.list RCG”, br.12/95) kojim je propisano da „komunalne djelatnosti obavlja javno preduzeće za obavljanje komunalne djelatnosti, drugo preduzeće ili preduzetnik, zavisno od prirode komunalne djelatnosti i uslova i potreba jedinica lokalne samouprave, u skladu sa zakonom”.

Članom 2 stav 1 i 3 Odluke o javnim parkiralištima na području opštine Tivat (“Sl.list Crne Gore”, br. 26/14,15/15 i 28/16),propisano je da se vršenje poslova organizovanja upravljanja, pružanja usluga i korišćenja javnih parkirališta povjerava posebnom odlukom Skupštine opštine.

Članom 31 stav 1 tačka 25 Statuta opštine Tivat propisano je da Skupština opštine “uređuje i obezbjeđuje obavljanje komunalnih djelatnosti i njihov razvoj, uređuje uslove i način organizovanja poslova u obavljanju komunalnih djelatnosti i odlučuje o povjeravanju obavljanja komunalnih djelatnosti”.

OBJAŠNJENJE OSNOVNIH PRAVNIH INSTITUTA

Kako je Skupština opštine Tivat donijela Odluku o osnivanju DOO „Parking servis Tivat“ („Sl.list CG”, br.12/17, 20/17 i 22/17), radi obavljanja poslova komunalne djelatnosti uređenja, održavanja, pružanja usluga i korišćenja javnih parkirališta i javnih garaža na području opštine Tivat, to su istom privrednom društvu, članom 1 ove Odluke povjerena na upravljanje javna parkirališta određena po zonama kao i posebna parkirališta.

Članom 2 i 3 ove Odluke utvrđene su obaveze privrednog društva DOO „Parking servis Tivat“ da obavlja djelatnost upravljanja javnim parkiralištima kao djelatnost od javnog interesa u skladu sa Zakonom o komunalnim djelatnostima i Odlukom o javnim parkiralištima i da donese cjenovnik usluga uz prehodnu saglasnost Skupštine opštine Tivat.

Članom 4 ove Odluke određeno je vremensko važenje obavljanja djelatosti upravljanja javnim parkiralištima na određeno vrijeme, odnosno do sačinjavanja ugovora u skladu sa Zakonom o komunalnim djelatnostima („Sl.List CG”, br.55/16), ali ne dužim od tri godine od dana stupanja na snagu ove Odluke, obzirom da Zakon o komunalnim djelatnostima, koji ima odloženu primjenu, propisuje obavezu zaključivanja ugovora o povjeravanju obavljanja komunalnih djelatnosti i korišćenju komunalne infrastrukture. Prelaznim odredbama Zakona , članom 74, propisano je da postojeća preduzeća, koja obavljaju komunalnu djelatnost, imaju obavezu zaključivanja ugovora sa rokom od 3 godine, bez javnog oglašavanja, dok je stavom 4 propisano da je jedinica lokalne samouprave dužna, da istekom tog roka pokrene postupak javnog oglašavanja za povjeravanje obavljanja komunalne djelatnosti.

Članom 5 Odluke određena je nadležnost organa lokalne uprave za komunalne poslove za vršenje upravnog nadzora nad sprovođenjem ove Odluke. ad sprovođenjem oveOdlukei

Kako je početak obavljanja djelatnosti privrednog društva DOO „Parking servis Tivat“ u javnom interesu u smislu organizacije načina korišćenja parking prostora, te obezbjeđivanja saobraćajnog reda u gradu, a posebno u periodu turističke sezone kada je kapacitet sabraćaja značajno povećan, to je odredbom člana 5 ove Odluke utvrđeno da Odluka stupi na snagu danom objavljivanja u Službenom listu Crne Gore-opštinski propisi.

Na osnovu navedenog predlaže se Skupštini opštine Tivat da usvoji Odluku o povjeravanju upravljanja javnim prostorom za parkiranje vozila privrednom društvu DOO „Parking servis Tivat“ .

Obrađivač: Predlagač:

Sekretarijat za komunalne poslove i saobraćaj Predsjednica Opštine

prof. dr Snežana Matijević